ཆུ་ལུམས་ནི་རང་བྱུང་ཁམས་ལས་གྲུབ་ཅིང་།བརླན་ཞིང་གཤེར་བའི་མཚན་ཉིད་ཚང་བའི་ཆུ་ཁམས་དང་།རེག་བྱ་ཚ་ཞིང་བསྲེགས་པའི་མཚན་ཉིད་ཚང་བའི་མེ་ཁམས་ཏེ་མེ་ཆུ་གཉིས་ཀའི་མཚན་ཉིད་དང་ལྡན་པའི་ཆུ་ཙན་ཞེས་བྱ་ཞིང་།དེ་ལྟར་བཤད་པའི་ཆུ་ཚན་དེར་གྲུབ་ཚུལ་གྱི་དབང་གིས་རིགས་མི་འདྲ་བ་ལྔརཅོང་ཞི་རྡོ་ཞོ་བྲག་ཞུན་མུ་ཟི་སོགས་སོ་སོར་འདྲེས་པཕྱེ་བ་དག་ནད་ཁམས་དང་བསྟུན་ཏེ་ཞུགས་པར་གྱུར་ན།དེས་ཤ་ལྤགས་རྩ་རུས་སོགས་ལ་གྲམས་པའི་ནད་དང་།དུག་གི་ནད་རོ།།ཚད་རྙིང་ཤ་ལྤགས་རྩ་ཚིགས་ལ་བྱེར་ཞིང་ཞེན་པ།དྲེག་གྲུམ་ཆུ་སེར་ཀྱི་ནད་རིགས།འབྲས་ནད།རྨ་རྒན་ཡུན་ལོན་པ།དོན་སྣོད་ཀྱི་ནད་རང་རང་གི་གསང་དང་རྩ་ལ་རྡོལ་བའི་སུར་ཡའམ་ལྷན་སྐྱེས་རྨ།རྩ་དཀར་ནག་གི་ནད།ཡན་ལག་་གི་ཆུ་རྒྱུས་རེངས་པ་དང་།འཁུམས་པ།ལུས་སྒུར་པོར་སོང་བ།ཤ་སྐམ་ཞིང་རིད་པ་བཅས་ཀྱི་ནད་རྣམས་གཏིང་ནས་ཕྱིར་འདོན་ཞིང་འཇོམས་པར་བྱེད་པ་ཡིན་ནོ།།